A 2017. február 28-i zárt KT ülés határozatai:

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

54/2017.(II.28.) számú képviselő-testületi határozat

Délegyháza Község Önkormányzat Képviselő-testülete a 10/2011.(II.16.) önkormányzati rendelet 24. § (3) bekezdése c) pontja alapján a jegyzőkönyv hitelesítésére Darabos Zsuzsanna és Görbe István képviselőket választja meg.

Határidő: azonnal

Felelős: Képviselő-testület

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

55/2017.(II.28.) számú képviselő-testületi határozat

Délegyháza Község Önkormányzat Képviselő-testülete a rendes zárt ülés napirendi pontjának megtárgyalását elfogadja az alábbiak szerint:

1./ Szociális ügyek

2./ Gazdasági ügyek

Határidő: azonnal

Felelős: Képviselő-testület

1./ Szociális ügyek

1./1. Települési segélyhívó távfelügyeleti rendszer megrendelése és kihelyezése

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

56/2017.(II.28.) számú képviselő-testületi határozat

Délegyháza Község Önkormányzatának Képviselő-testülete eldönti, hogy Elektromont Kft. ajánlatát elfogadja, és segélyhívó távfelügyeleti rendszer működtetését biztosítja 16 rászoruló részére. Felkéri Polgármesterét a szerződés megkötésére, valamint felhatalmazza a Szociális és Egészségügyi Bizottságot a telepítéssel kapcsolatos ügyintézésre.

Határidő: azonnal

Felelős: polgármester, jegyző, szociális bizottság elnöke

1./2. Települési tanulmányi ösztöndíjpályázat

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

57/2017.(II.28.) számú képviselő-testületi határozat

Délegyháza Község Önkormányzat Képviselő-testülete elhatározza, hogy a 2017. évi Települési Ösztöndíj Pályázat keretében a Szociális és Egészségi Bizottság által felterjesztett: ………………….-t 10 hónapon keresztül 10.000-10.000 ezer forinttal kívánja támogatni, sikeres tanulmánya esetén. Az első 5 havi kifizetés 2017. március 15-éig, a második 5 havi kifizetés a tanulmányok sikeres teljesítésének igazolása esetén 2017. július 31-ig történik.

Határidő: azonnal

Felelős: Képviselő-testület

2./ gazdasági ügyek

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

58/2017.(II.28.) számú képviselő-testületi határozat

1. Délegyháza Község Önkormányzat Képviselő-testülete eldönti, hogy meg kívánja vásárolni a Dunavarsányi MAG-DEPO Mezőgazdasági és Szolgáltató Kft. (2336 Dunavarsány, Bartók Béla u. 090/14., Cg. 13-09-165417), a DUPET Szövetkezet (2336 Dunavarsány, Nyár u. 8., Cg. 13-02-051076) és a Taksonyi Mezőgazdasági és Szolgáltató Szövetkezet (2335 Taksony, Bugyi út 042/1 hrsz., Cg. 13-02-051078) 1/3 - 1/3 - 1/3 arányú tulajdonában álló Délegyháza 061/37 hrsz-ú, 1.2181 m2 nagyságú, legelő megnevezésű, Délegyháza 061/28 hrsz-ú, 3.088 m2 nagyságú, legelő megnevezésű, és Délegyháza 061/26 hrsz-ú, 7337 m2 nagyságú, szántó megnevezésű ingatlanokat a Dr. Kovács Tibor gyémántkoszorús igazságügyi szakértő (Eng. szám: 1699) szakértői véleményében meghatározott mindösszesen 2.275.138,- Ft (061/37 hrsz: 981.789,- Ft, 061/28 hrsz: 307.256,- Ft, 061/28: 986.093,- Ft) vételáron ellenében.

Délegyháza Község Önkormányzat Képviselő-testülete felhatalmazza dr. Riebl Antal polgármestert, a szerződéseket aláírja, és az illetékes földhivatal előtt eljárjon, valamint hogy a szükséges intézkedéseket megtegye.

2. Délegyháza Község Önkormányzat Képviselő-testülete eldönti, hogy amennyiben a fenti 1. pontban meghatározott adásvételi szerződés a vonatkozó jogszabályi feltételek miatt nem jöhet létre, kisajátítási eljárást indít a Dunavarsányi MAG-DEPO Mezőgazdasági és Szolgáltató Kft. (2336 Dunavarsány, Bartók Béla u. 090/14., Cg. 13-09-165417), a DUPET Szövetkezet (2336 Dunavarsány, Nyár u. 8., Cg. 13-02-051076) és a Taksonyi Mezőgazdasági és Szolgáltató Szövetkezet (2335 Taksony, Bugyi út 042/1 hrsz., Cg. 13-02-051078) 1/3 - 1/3 - 1/3 arányú tulajdonában álló Délegyháza 061/37 hrsz-ú, 1.2181 m2 nagyságú, legelő megnevezésű, Délegyháza 061/28 hrsz-ú, 3.088 m2 nagyságú, legelő megnevezésű, és Délegyháza 061/26 hrsz-ú, 7337 m2 nagyságú, szántó megnevezésű ingatlanok tulajdonjogának megszerzése iránt a Dr. Kovács Tibor gyémántkoszorús igazságügyi szakértő (Eng. szám: 1699) szakértői véleményében meghatározott mindösszesen 2.275.138,- Ft (061/37 hrsz: 981.789,- Ft, 061/28 hrsz: 307.256,- Ft, 061/28: 986.093,- Ft) vételáron ellenében, tekintettel arra, hogy

a) a közérdekű cél megvalósítása az adott ingatlanokon fennálló tulajdonjog korlátozásával nem lehetséges,

b) a közérdekű cél megvalósítására kizárólag az adott ingatlanokon kerülhet sor,

c) a területszerzéssel biztosított tevékenység közösségi előnyei a tulajdonjogban okozott kárt jelentősen meghaladják,

d) a területszerzésre a Kstv. 2.§ c) és 4.§ (1) bekezdés c) pontja szerinti terület- és településrendezési célból kerül sor.

Képviselő-testület felhatalmazza dr. Riebl Antal polgármestert a kisajátítási eljárás megindítására, a szükséges intézkedések megtételére és okiratok aláírására.

Képviselő-testület a kisajátítási eljárás intézésével megbízza a Dr. Dobrovitz Magolna Ügyvédi Irodát, dr. Dobrovitz Magdolna ügyvédet.

Határidő: azonnal

Felelős: Polgármester